Lo-Renz-O/malagasy-sentence huggingface dataset:
Ny kaominina ambanivohitra ambohitrandriamanitra dia tanàna any amin’ny 60 km miala ny renivohi-paritanin’antananarivo. Ny lalam-pirenena faharoa rn28 no aleha, ary eo manjakandriana no mianatsimo mandeha lalan-tany eo amin’ny 19 km. Raha ny kaominina ambatomanga kosa no lalovana dia ny rip609 no raisina. Mivelatra anaty velaran-tany 76 km2 ny kaominina ambohitrandriamanitra, ary misy fokontany 15. Ireto avy izany ambohitrandriamanitra, ambohitrinibe i, ambodiala, ambohitraivo, ambohibary, ambohinaorina, ambohijatovo, ambohiby, ambohimnantsoa, ambohibe, amboronosy, andraihoja, angondogodona , ampataka ary mahatsara. Ireo kaominina manodidina azy kosa dia ireto ao avaratra kaominina ambanivohitra miadanandriana ao antsimo kaominina ambanivohitra sabotsy manjakavahoaka ao andrefana kaominina ambanivohitra ankadinandriana ao atsinanana kaominina ambanivohitra merikanjaka10
Maneho ny lesoka tsy mampandroso ny fiaraha-monina ihany koa eto ny rima tsy feno. Fiaraha-monina mandala ny fahamarinana ny any fisakana fa tsy tia manao tsindrio fa lavo. Izany no asehony ao amin’ny andalana fahenina sy fahavalo hoe aza tia manangon-karena fa tsy foto-pisainana gasy.
Lahateny literera tsy afa-misaraka amin’ny fety aman-danonana misy any amin’ny faritra fisakana tsa hanim-boay ny vakodraza? A. Misy fotoanany anefa izany fa tsy mandavan-taona ny fanatontosana azy; miankina amin’ny fety. Manintona ny saina eo amin’ny fanehoana an-tsehatra ny vakodraza? Miteraka fifandraisana miako tsy azo tapahina eo amin’ny mpandahateny sy ny mpankaf? Izay ampifandraisin’ny lahateny izany. Manome lanja ny maha telo izay iray ny fanatontosana lahateny sy ny fifanatrehana mivantana amin’ny mpandahateny sy ny iantefany fa indrindra ny famoronana izany. Azo itarafana ny fihetseham-pon’ ny andaniny sy ny ankilany izany fifanatrehana mivantana izany. Ny hakantony no maha tsy lefy laza ny vakodraza? Kanto amin’ny endrika isehoany et? Ivelany amin’ny maha lahateny miendrika tononkalo azy. Manana endrika miavaka ny vakodraza? A niasana amin’ny maha lahateny mirindra azy. Hita tamin’ny lahateny niasana ny firafitra manara-drafitra, ny malala-drafitra ary ny tononkira manana endrika hafahafa. Samy manana ny mampiavaka azy avy ireo firafitra telo ireo eo amin’ny endrika isehoan’ny andalana sy ny andininy mandrafitra ny vakodraza? Hita tao ihany koa ny fahaizan’ny mpamorona mikirakira ny teny mba hanome zava-kanto vita amin’ny teny eo amin’ny fomba filazan-javatra. Tsy inona izany fa ny fialokalofana ao anatin’ny sarin-teny isan-karazany izay mifono hevitra fa tsy mandeha ho azy. Teo ihany koa ny fanomezana fahafinaretana ny sofina izay mandray anjara goavana amin’ny fihainoana na famakiana ny lahateny. Tsy inona izany fa ny fahaizana mampiady rima izay nijerena ny laharampisehoany sy ny fahafenoany. Amin’ny maha lahateny hiraina ny lahateny nofidina dia tsy natao ambanin-javatra ny lafiny ara-peo izay nanomezana vahana ny fomba fihirana ny vakodraza? Manome lanja ny maha literatiora ny lahateny nofidina avokoa izany. Tsy latsa-danja amin’ny lahateny literera iray ny hafatra fitaizana ny fiaraha- monina. Manana anjara biriky amin’ny fanabeazana ny mpiara-belona ny vakodraza? Azo ampitahaina amin’ny mpanabe sy ny mpianatra any an-tsekoly ny mpandahateny sy ny mpihaino ny lahateny. Misy ny hafatra azo tovozina ao anatin’ny lahateny toy ny fananarana ny ankizy sy ny tanora hahay handray andraikitra amin’ny fanomanana ny ho aviny. Teo ihany koa ny fitaomana ny olona hanaja ny soatoavina malagasy hampirindra ny fiainana. Fa indrindra ny fitahirizana ny rakitry ny ela ao anatin’ny vakodraza? A izay nanampy ny mpandahateny amin’ny fampitana ny hafatra sady koa manamora ny fahazoan’ny mpihaino ireo hafatra ampitaina aminy. Nasongadina tao ihany koa ny
Fandinihana ny fifamalian’ny hasimpeo samy hasimpeo no nifotorana tato amin’ny fizarana faharoan’ny asa. Io karazana fifamaliana io no azo lazaina fa fototry ny fifamalian’ny feon-teny miasa eo amin’ny teny anankiroa satria fifamaliana tsy misy teritery, vokatry ny safidin’ny mpampiasa ny teny tanteraka. Misy anefa fifamaliana hafa noho io, dia fifamalian’ny hasimpeo amin’ny aotra sy ny fifamaliam-peo ateraky ny fitsipiky ny rafi-peo. Anisan’ireto farany ireto ny fifamalian’ny renifeo indonezianina amin’ny renifeo miasa eo amin’ny vanin-teny mamarana ny voanteny mitsaikona malagasy. Eo amin’ny lafiny iray, azo raisina ho fifamaliam-peo vokatry ny safidin’ny mpampiasa ny teny ny fifamaliam-peo amin’ny aotra; eo amin’ny lafiny faharoa, dia azo lazaina ho vokatry ny fahasamihafan’ny rafi-peo eo amin’ny teny roa tonta ny fifamalian’ny hasimpeo amin’ny aotra. Ireo fifamaliam- peo mifototra amin’ny fahasamihafan’ny rafi-peon’ny teny roa tonta sy ny lanjan’ny fifamaliam-peo amin’ny ankapobeny teo amin’ny tantara no hodinihina ao amin’ny fizarana fahatelon’ny asa.
Kendrena amin’ny fahalalana ampitaina ny hisian’ny zava-baovao hanatevenana ny eo an-tanan’ny ankizy tsirairay. Ampifanarahana amin’ny sokajy ny tsirairay ny fomba entina manatanteraka izany ary volavolaina mialoha ny lohahevitra. Ohatra, lohatenin-desona ny fahaiza-miaina ao amin’ny fiarahamonina; ampianarina azy ny kilasy ambaratonga i. Tanjona ny hahatafita eo amin’ny rehetra sy ahalalany fa zava-kendrena ny fahalalam-pomba, fanajana ny hafa, tsy manao izay mahatezitra. Ilaina ny mametraka fanontaniana rehefa tonga ny fihaonana manaraka mba hahalalana ny vontoatin-desona farany mialoha ny irosoana amin’ny dingana hafa. Manovona izay tsy ampy ny mpanabe raha tsy feno ny valin-teny omen’ny ankizy mba tena hotafita ny vontoatin-desona. 2-3-1-2 tandrovana ny toetra amam-pihetsika
Naho tahie ? E raha tsara vintana 2 basimena vola atolotra ny mpibeko amin’ny fotoana ibekoany 3 minday mitondra 4 masomena tsy mitondra na iraimbilanja, mitondra tanam-polo mody 5 tomagny mitomany 6 kelemena famaky fianianana 7 vahombey karazan-java- maniry fr aloès 8 mbe havaha mbola honerina 9 nofo-dolo tsy manana na dia kely aza 10 zoen-draha fianakaviana mana manjo 11 songo trosa 12 manan-tsarake manana zanak’omby , manan-karena no tiana hotenenina eto 13 manoigne mamaly 14 ara eny 15 an-tro i trimo biby afaka mitelina izao rehetra izao monstre devorant 16 aloa onerina 17 avitsoke sarahina
Miainga amin’ny zava-misy na ny fizotran’ny fampianarana nataony no anaovan’ny mpampianatra ny fanombanana ny tenany. Jerena ny fahatratrarana ny tanjona, ny fahatafitan’ny lesona. Hita izany, voalohany indrindra amin’ny fandraisana anjaran’ny mpianatra rehefa manao tombana am-bava. Manaraka, hita ihany koa amin’ny resadresaka atao izay mitarika adi-hevitra momba ilay lesona natao. Toy ny hoe hain’ny mpianatra ve ny mampiditra ilay lesona eo amin’ny sehatra tokony hisy azy. Farany, hita ihany koa izany any amin’ny tombana hanomezana isa. Fa ankoatra ireo tombana dia misy tombana izay hadinoisn’ny ankamaroan’ny mpampianatra ny manao azy. Tsy inona izany fa ny tombana izay ataon’ny mpampianatra amin’ny tenany. Tsy tokony hionona fotsiny amin’ny fanombanana ny mpianatra ny mpampianatra, fa tsara raha mijery ny zavatra vitany ihany koa izy ireo. Miainga amin’ny zava-misy, na ny fizotran’ny fampianarana nataony no anaovan’ny mpampianatra fanombanana ny tenany. Tokony hanao izany ny mpampianatra tsirairay aorian’ny fampianarana, na seho izay natao. Ireto lafin-javatra manaraka ireto fara fakeliny no tokony hojerena amin’izany mizotra tsara ve ny fampianarana natao?
Pezy ny teny hoe pezy dia nindramina avy amin’ny teny vahiny hoe peser izay midika hoe mandanja. Ny zavatra rehefa lanjaina dia ny havesany no fantarina, ny mizana no fitaovana ampiasaina hamantarana izany. Eo amin’ny sehatry ny varotra no tena ampiasana azy io. Tsy ny entana ihany no azo lanjaina fa ny zavatra rehatra ihany koa dia afaka ampiasana izany eny fa na dia ny olona aza dia mila fantarina foana ny lanjany. Izany no mahatonga ny reny mandanja ny zazany mba hahalalany na mihena na mitombo ilay zaza ahafahana manara-maso ny sakafony. Izany hevitra izany no raisina eo amin’ity sehatry ny fitiavana ity saingy tsy ny fitaovam-pandanjana toy ny mizana akory no ampiasaina eto fa ny teny no entina hitarafana sy hamantarana azy izany hoe ny faharesen-dahatra amin’iny teny anehoana fitiavana no ahafantarana ny lanja eto ka raha manaiky ilay tovovavy dia mitontona ny ny lelamizana. Amin’izay fotoana izay no hiheverany fa nahalanja azy izy izany hoe maivana matoa azony ka ny hevitra hoe peser izay midika hoe mandanja dia nomena hevitra ka niantsoana ny olona heverina ho voalanja ary atao hoe pezy.
Fa amin’ny firy izao, ray olon, no endre ny be harena miedina, miedina foana ? Fa amin’ny firy izao, rahavana, no endre ny mosarena midina, midina foana ? Fa amin’ny firy izao, reitsiana, no endre ny mpaminany miadana miadana foana ? Fa amin’ny firy izao, sakaiza, no endre ito tany mihodina mihodina foana ? Fa amin’ny firy izao, lehiroa, no endre ny hoditrao mihorina mihorina foana ? Fa amin’ny firy izao, tompoko, no endre ny hevitrao marina marina foana ? Fa amin’ny firy izao, r’ise, no endre ny raom-bava miorina miorina foana ? Fa amni’ny firy s izao, ho’aho, no endre ny eo lava no miherina miherina foana ? Fa amin’ny firy sahady izao no he, ’ty fahasahian’ialahy manontany manontanitany foana ?
Joubert, littérature francophone, edition nathan, france juin 1993 ; taak 3 une langue ne vit et ne prospère que parce que des écrivains, des conteurs, des poètes, tous les ouvriers du mot la plient à leur volonté créatrice, la montrent dans tous ses états, la font penser, rêver, agir 48 j rainizanabololona, lesona tsotsotra momba ny fianarana ny poezia, f. F. M. A, faravohitra antananarivo. 1974 tak 6
Matory. Ny vatana no miesona, ne eo ambony farafara, na sezamandryfa ny saina amam-panahy, izay olona indrindra dia efa tafavoaka lavitra. Fa hitan’ny fanahiko na ambiriako fa nisy nampaneno ny lakolosinay, kanefa tsy nisy niditra fa ankizy nandositra no sisa, dia ilay ambiroako no 30 niditra moramora ny varavarambe. Toy ny mahatsiaro tsotra izao aho, niditra tahaka ny vahiny indray tao an- trano. Teo andalatsara anefa, dia sanganehana aho. Toa menatra aho hiseho ny vehivavy tompon-trano. Angamba, hoy aho, tsy fantany aho ka nahoana raha mba hovako koa ny 35 anarako. Dia tsaroako ry ise ry idealy soa ny anaram-bosotro fahiny mbola kely ary io no tonga teo imolotro. Fa indro nijoro nampandroso ahy ny tompon-trano izay tsy nahalala ahy velively mandrosoa tompoko, hoy izy, iza moa ianao ? 40 izaho no gideona, hoya ho, sakaizan’ny vadinao indrindra tany am-pianarana ha hoy izy, efa reko niteniteny izany ny vadiko. Gideona, anarana tsy mba fandre izany raha tsy ao amin’ny baiboly ihany. Hianao irery no sahy nitondra izany anarana izany. 45 tsy izaho tompoko fa ny ray aman-dreniko, hoya ho nihomehy eny tokoa fa marina izany, hoy ny vadiko. Mandrosoa ary tompoko ato amin’ny efitra fandraisam-bahiny. Aoka anefa hitsaitsaika isika satria mbola matory mafy ny vadiko. Itakoizy io mbola manonofy io aoka aho ho eto ihany, hoya ho fa sao taitra eo tokoa izy. 50 dia gaga aho mijery ity izaho mbola matory tokoa eroa ambony sezabe. Te hanatona ny vatako aho, nefa mahaliana ahy hatrany izao fivahinianana ataoko izao koa dia nitohy nandainga aho ndao ary, hoy ny vadiko, ho aty amin’ny efitrano fisakafoanana hianao no horaisiko fa ndrao tokoa taitra tampoka eo ny vadiko. Toa tsy
Malagasy, manoloana ny fahadisoam-panantena nanjo azy no misongadina amin’ity tononkalo ity. Nanainga ny mpiray tanindrazana aminy izy mba tsy hitanondrika, na ho kivy amin’ny toky fitaka nataon’ireo mpanao pôlitika. Nilaozan’izy ireo miady seza , mantsy ireto vahoaka madinika nampiakatra azy teo amin’ny fitondrana sy nametraka ny fitokisany taminy, hany ka, nanenina tamin’ny safidy nataony. Tsy namela ny malagasy mitovy aminy hitanondri-dava amin’izao ny mpanoratra. Mitrakà ry fireneko , hoy izy ao amin’ny andininy voalohany. Nohamafisiny izany amin’ny andininy mialoha ny farany hoe mitraka ry fireneko, eny ho’aho mitrakà nohamafisiny ny tokony hitrakan’ny olona. Zava-dehibe ny fampaherezana, manoloana ny fahadisoam- panantenana toy izao. Ary mila averimberina matetika mba hahatsapan’ny olona azy. Nataon’ny mpanoratra sora-baventy ny teny hoe fireneko ao amin’ny andininy voalohany, satria ny tanindrazany no tsapany fa nikororosy fahana, noho ny nataon’ireo mpanao pôlitika. Ary tsy sora-baventy kosa ny fireneko , any amin’ny andininy fahafito, satria ny vahoaka malagasy no nivantanan’ny hafatra. Raha bangoina izay voalaza, dia teo amin’ny fampaherezana ny vahoaka no nampiasan’ny mpanoratra ny inclusion .
Nambaran’ireo tekinisianina fa ny rakotra maina sy ny rakotravelona fihinana no tena ampiasain’ireo tantsaha, satria, kely ny fikarakarana atao. Amin’ny rakotra velona tsy fihinana kosa dia mila fanaraha-maso tsara sy fikarakarana manokana mba tsy hanimba ny voly. Izany hoe, jerena hatrany ny fitombon’io rakotra io sao mihoatra ny fambolena. Mitaky fandaniana amin’ny fividianana fanafody izany.
Ny asa soratra maneho indray mijery ny lalana diavin’ny olona mandritra ny androm-piainany. Iaraha-mahalala fa fandalovana ihany ny fiainana eto an-tany. Samy manana ny fomba fiatrehany izany ny tsirairay. Ao ireo mihevitra izay hahasoa ny momba ny tenany; ao ihany koa anefa ireo mahatsapa ny hasarobidin’ny fiaraha-miaina amin’ny hafa. Misy hetsika, na asa tanterahiny mba hahatontosany ny vinavinany avy. Misy kosa anefa zava-miseho eo amin’ny fiainan’ny zanakolombelona tsy avy amin’ny tenany, fa avy amin’ny hery ivelany. Ambaran’ny mamatonalina fa tsy mpandahatra ny olombelona fa natao halahatra, ary andriamanitra irery ihany no tompom-pahefana amin’izay tiany hatao amin’ny olombelona. Ny manaiky
Isan’ny iankinan’ny fahalavorarian’ny fiainam-bahoaka ny fahatsaran’ny rafi- panabeazana. Araka izany, ny sekoly dia tokony hiandraiketan’ireo mpampianatra manana traikefa. Miankina amin’ireo ny mahalasa lavitra amin’ny ara-tsaina sy ara- toekarena. Ny ankamaroan’ny ray aman-dreny eny ambanivohitra dia tsy nandalina fahalalana afa-tsy ny fanabeazana fototra.
Maro ny andraikitra nosahaniny teo amin’ny sehatry ny politika, tao amin’ny antoko union des democrates sociaux de madagascar na ny usdm izy sns noho ny fahitany ny fihetsik’ireo mpitondra taorian’ny nahazoana ny fahaleovantena anefa dia niala tamin’izany sehatra politika izany i e. D. Andriamalala tamin’ny 1960. Niezaka niverina tamin’ny asany taloha izy, saingy, tsy nahita afa tsy toerana iray ihany 1961-1962 niasa tao amin’ny compagnie d’assurance labeille izy. Tsy afa-po anefa ka dia niova asa tanteraka ny lehilahy ary nirotsaka tamin’ny sehatry ny literatiora sy ny fandikan-teny ary ny fomba malagasy izy nanomboka tamin’ny taona 1963 1963 nahazo ny vatsim-pianarana nomen’ny unesco i eda, izay nahazoany nanao voyage d’étude sy nandranto fahalalana tany eropa, dia tany paris, rome, bruxelle, copenhague, genève 1964-1966 chargé de mission tao amin’ny faculté des lettres tao toamasina izy; 1967-1970 admnistrateur d’édition tao amin’ny association pour le développement des bibliothèques de madagascar
Misy akony eo amin’ny fiarahamonina hadihadiana ny fidiran’ireo ankolafin-kery maro avy any ivelany izay mitondra fampandrosoana eo an-toerana. Ohatra, ny ministeran’ny fanabeazam-pirenena dia mifandray amin’ny sekoly. Avy amin’ny alalany no ahazoan’ny sekoly famatsiam-bola avy any amin’ny fikambanana iraisam-pirenena. Izany hoe mifandrohy ireo sehatra ireo. Toy izany koa ny ministeran’ny atitany izay manampy ny kaominina amin’ny famatsiana ara-bola ho fampandehanan-draharaha ao aminy. Anisany mandray andraikitra amin’ny fampandrosoana ny sekoly koa anefa ny kaominina araka izay laharam-pahamehana aminy. Manao tatitra ireto farany avy eo tamin’ny fampiasam-bola nataony sy ny asa
Soratra kanto dia izay manana hery manintona, hisarika, mambabo ny fo amam- panahy, hitarika ny saina hifantoka sy handalina ary hamakafaka be be kokoa 247 ahitana izany tononkalo manana endrika ifamaliana izany ao amin’ny angano, anganon-kazo 248, idray andro hono 249, ary ny tononkalo tsy misy lohateny 250 nosoratan’i zava.
Ny gradation dia nenti-nanasongadina ny fangirifiriana nanjo an’i miaro. Hamafisin’ny mpanoratra izany amin’ny fampiasana ny teny savily tsy mbola tahaka izany mba hampisongadina ilay toe-javatra misy, araka ny ohatra teo aloha. Notovonan’ny mpanoratra tamberim-boan-teny tokana manaikitra izay midika ho fanaintainana lalina ary nenina tamin’izay natao, am-param-pehezanteny mifanesy, ny gradation eto. Ny épiphore araka izany dia nentina nandoko ankolaka ny toe-javatra nianjady amin’i miaro dia ny aretina sy ny fieritreretana ny lasa izany. Ka rahampitso ihany dia tsy maintsy hofonjaina eny amin’ny hopitaly. Antanimora, fonja. Fa ny hopitaly fonja ihany koa ; famatrarana ireo lany hery mikiry ho velona ; mpitsetsitra paosin-kavana amin’ny alalan’ny fividianana fanafody ; fieren’ny ahiahy amin’ny fisaraham-batana sy aina tak. 121 .
Resume la pièce radiophonique présente un moyen d’expression et de communication qui peut toucher une large audience sans distinction de categorie sociale, ni d’origine, ni d’age, ni de niveau d’intelligence. Natiora, étant jeune talenteux, dispose de la competence et ose reveler les réalités dans la vie quotidienne urbaine ainsi que rurale. Il est prouvé à travers de cette recherche que la pièce radiophonique est un art à base literaire. Du point de vue stylistique, à part la répétition, la métonymie et la métaphore ainsi que la contradictoire sont les plus frequentes dans l’ uvre etudiée. On peut aussi conclure de cette recherche que l’analyse stylistique et l’analyse des idées sont inseparable.
Tamberim-boan-teny mifanesy, tsy misy teny mampitohy na epizeux 218 tononkalo iray ihany no ahitana ity tamberim-boan-teny mifanesy, tsy misy teny mampitohy ity ato amin’ny asa soratr’i asiniony. Ny fihetseham-pon’ny mpanoratra manoloana ny tampi-maso atao amin’ny mahantra no resahiny amin’ny fampiasana ity epizeux ity. Fanaovana andraso andraso amin’ny fampivoarana ny fiainana
Ny mampiavaka ny fampianarana tekinika amin’ny fampianarana ankapobeny dia ny fisian’ireo sampana maro samihafa azo isafidianana arakaraka ny sehatrasa tiana hidirana aorian’ny fianarana. Toy izao manaraka izao ny momba izany raha jerena amin’ny ankapobeny ao ny fianarana momba ny taotrano sy ny taozava-baventy batiment, travaux publiques, génie civil. Ao ny fikojakojana ny fiara mécanique ao koa ny fianarana momba ny fanontana printy sy ireo kojakoja momba izany imprimérie misy koa ny momba ny fikojakojana ireo fitaovam-pangatsiahana sy ny manodidina izany. Misy koa ny fianarana izay mahasahana ireo asa samihafa any amin’ny birao, izay ahitana ireto sampana samihafa ireto gestion, economie, comptabilité, secrétariat, ect ao koa ny fianarana informatique sy ny tontolo manodidina izany. Ahitana sampana mianatra ny manodidina ny vy ihany koa ao amin’ny sekoly tekinika ouvrage métalique métaux en feuilles misy koa ny fianarana mahakasika ny électronique sy mécanique toy ny electrotechnique haiasan-kerinaratra electronique haikoriam-boanaratra fabrication mécanique fanamboarana haiherinketsika
Ny taolam-paty sampona sy ny mahita sampona dia hita nipoipoitra etsy sy eroa amin’ilay resaka ifamaliana. Manamafy ilay ny fisian’ilay taolam-paty nisy nahita sy ny fananan’ireo roalahy vola be. Misarika ny saina hieritreritra ny mety ho fifandraisan’izany toe-javatra roa izany ilay famerimberenana. Vao mainka manamafy izany ny famerenana ny mahita sampona .
Ny lohateny hafa navondronay anatin’ny lohateny hafa kosa ireo endri-dohateny ahitana mari-piatoana baraingo na tsoraka. Tononkalo dimy amin’ireo voafantina ao amin’ny vondrona ambara kosa no manana ity endrika ity 1- v. A lah 5 nahoana? 2- v. A lah 25 iza aho? 3- v. A lah 53 nankaiza? 4- v. A lah 56 inona no antony? 5- v. A lah 95 ray o!
Nisongadina tato amin’ity fizarana farany ity ny fampiasan’i nasolo paika maro, nanehoany ny fitantarana ny fiainany, ny fiainam-piarahamonina ary ny tantaram-pirenena. Nomeny endrika manintona tamin’ny alalan’ny fampiasana tekinikan’ny fitantarana sy fanehoana ny endrika ivelany ny tononkalo. Mifandray amin’ny hevitra raketin’ny tonokalo hatrany ireny. Ambonin’izany, nampiasa fomba fanehoan-kevitra miavaka izy, tamin’ny alalan’ny filalaovana amin’ireny sarinteny maro ireny. Tsapa fa havanana amin’ny fanoratana zava-kanto vita amin’ny teny tokoa i nasolo noho izany. Azo ambara fa tena zava-kanto ny tononkalo nosoratany. Mifaningotra hatrany ny fomba fanehoany izany sy ny hevitra tiany hambara. Mpanoratra manana ny maha-izy azy i nasolo. Tsy ambaka ny an’ny hafa ny asa soratra navoakany. Voaporofo tao anatin’ity fandalinana ity, ny maha-poezia ny tononkalony ary azo lazaina fa poetan’ny tantara izy. Niteraka fihetseham-po isan-karazany tao aminy ireny ka nahatonga azy nitondra fananarana sy fanentanana samihafa koa ao amin’ny tononkalony, ireo tara-kevitra mikasika ny tantara novoiziny ary nahitana ireo toetran’ny mpitantara ananan’ny mpanoratra
Tokana ny fitiavana ho an’ny vehivavy, ary tsy azo afindra; fa azo afindrafindra sy azo zarazaraina kosa izany ho an’ny lehilahy. Araka ny hevitr’i e. D. Andriamalala, ny lehilahy dia saika mifahatra amin’ny zavatry ny nofo na farafaharatsiny mampifangaro ny ara-panahy sy ny ara-nofo, raha vao tafiditra ao anatin’ny fitiavana. Raha izany ary, dia inona kosa no anjara toeranan’ asa ny fitiavana eo anivon’ny fiarahamonina. 2.3.1.4. Ny anjara toeran’ asa ny fitiavana eo anivon’ny fiaraha-monina
Tahaka ny zava-manan’aina rehetra dia tsy afa-mivelona irery ny nofo; rehefa maty ny hozatra ka malemy ny hoditra dia miraraka ho azy izy. Toy izany koa ny olombelona hita amin’ny vatany , mila ny fiaraha-monina sy ny hafa izy amin’izay ataony. Io filàny ny hafa io dia maneho ny halemeny. Toa amin’ny endrika famaritana no anehoan’ny mpanoratra ny vatana eto ka ny maha-osa azy indrindra no asehony. Amin’izany dia asehon’ny mpanoratra ny fahaiza- misafidy voambolana haneho ny halemena dia ny mora mihintsana hanehoany io halemeny io indrindra no ilalaovany amin’ny euphémisme hita amin’ny hoe misy fetra farany mety ho azo ambara ny hoe mora maty , saingy nandratra sy nivatravatra loatra ka nahitsiny, mba hampitarazoka ny famakiana izany dia hita fa malemy hatrany ny vatana amin’izay atao rehetra mandritra ny fotoana ela. Avy amin’ireo fanazavana ireo no anehoana fa mampijoro ny halemen’ny vatana tokoa ny fanovana endri-javatra sy ny euphémisme ary ny filana fiankinana amin’ny hafa no ambarany amin’izany.
Ambohimanambola firaisana sy antanetibe vohitra iray ihany ambohimanambola firaisana sy antanetibe hatramin’ny fanjanahan-tany. Ireo mponina tao dia tarana-dralambo avy tamin-dravolondralambo izay nanambady an’andrianolazaina ka niteraka sivy mianadahy fito lahy sy roa vavy izy fito lahy ireo no nanorina ny tanàna. Tao ambohimanambola firaisana no nisy an’ikelimalaza, sampy avy any amin’ny faritra atsimo atsinanana izay nohasinin’ireo mpanjaka teto imerina. Fady kisoa sy osy ary soavaly io sampy io, hany ka tsy azo ampiakarina ao an-tanàna ireo biby ireo. Marihina fa nisy trano kotona roa izay fivantanan’ny mpanjaka ranavalona i tao ambohimanambola. Ary ny vehivavy tao ambohimanambola firaisana sy antanetibe no mpitomany sy mpiventy hira raha nisy andriana niamboho.